Diari Oficial de la Generalitat Valenciana


Sumari del DOGV 8371, del 29-08-2018 (2018/8129)

DECRET 122/2018, de 3 d'agost, del Consell, pel qual es crea l'escola d'Educació Infantil de primer cicle L'Escoleta de Bugarra, a Bugarra.
-------------------------------------------------------------------------------------------------------------------------------------------

### Dades del document

Número de DOGV
:   8371

Data del DOGV
:   29-08-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8129


Data del document
:   03-08-2018

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 122/2018, de 3 d'agost, del Consell, pel qual es crea l'escola d'Educació Infantil de primer cicle L'Escoleta de Bugarra, a Bugarra. [2018/8129]  
L'Ajuntament de Bugarra, en la sessió plenària celebrada el 29 de setembre de 2017, ha acordat posar a la disposició de la Generalitat l'edifici escolar de la seua propietat, situat al carrer de la Diputació, número 8, per a la instal·lació d'una escola d'Educació Infantil de primer cicle.  
L'edifici escolar compleix amb el Decret 2/2009, del Consell, pel qual s'estableixen els requisits mínims que han d'observar els centres que imparteixen primer cicle d'Educació Infantil, segons l'informe emés per la unitat tècnica.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. En l'article 4 del Reglament orgànic i funcional de les escoles d'Educació Infantil i els col·legis d'Educació Primària, aprovat pel Decret 233/1997, de 2 de setembre, del Govern Valencià, s'estableix que aquests centres tindran la denominació específica que determine la conselleria competent en educació, després de consultar el consell escolar municipal o, mancant d'això, el ple de l'ajuntament corresponent. L'Ajuntament de Bugarra, en la sessió plenària celebrada el 29 de setembre de 2017, va aprovar sol·licitar que s'assigne al nou centre escolar la denominació específica L'Escoleta de Bugarra.  
  
Per això, de conformitat amb el que estableix en l'article 17 de la Llei orgànica 8/1985, de 3 de juliol, reguladora del dret a l'educació, i la Llei orgànica 2/2006, de 3 de maig, d'educació, a proposta del conseller d'Educació, Investigació, Cultura i Esport, prèvia deliberació del Consell en la reunió del 3 d'agost de 2018,  
  
  
DECRETE  
  
Article 1. Creació del centre  
Es crea l'escola d'Educació Infantil de primer cicle següent.  
Província: València.  
Localitat: Bugarra.  
Denominació: L'Escoleta de Bugarra.  
Titular: Generalitat.  
Codi: 12771343.  
Domicili: carrer de la Diputació, número 8.  
Composició: una unitat d'Educació Infantil de primer cicle.  
Capacitat: quinze places escolars.  
  
Article 2. Inici d'activitats  
1. El centre iniciarà les activitats en el curs escolar 2018-2019.  
  
2. En aquest curs escolar el centre oferirà una unitat d'Educació Infantil de primer cicle, mixta.  
3. El centre comptarà amb un mestre o mestra d'Educació Infantil i un educador o educadora d'escola infantil.  
  
  
DISPOSICIÓ ADDICIONAL  
  
Única. Inscripció  
El que estableix aquest decret s'inscriurà en el Registre de Centres Docents de la Comunitat Valenciana.  
  
  
DISPOSICIONS FINALS  
  
Primera. Desenvolupament  
Es faculta la conselleria competent en matèria d'educació perquè adopte les mesures que calguen per a l'acompliment i el desenvolupament del que estableix aquest decret, així com per a modificar, si escau, el domicili, la denominació i la configuració del centre.  
  
Segona. Entrada en vigor  
Aquest decret es publicarà en el Diari Oficial de la Generalitat Valenciana i produirà efectes a partir de l'endemà de la publicació.  
  
València, 3 d'agost de 2018  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ